OpenLLM-France/wikimedia huggingface dataset:
# La Nena Wapa Wapa

Raquel Ruiz (València, 1977), també coneguda com La Nena o La Nena Wapa Wapa, és una artista urbana valenciana.
Llicenciada en Belles Arts per la UPV l'any 2004, comença a pintar el 2002. El 2009 funda un grup femení d'art urbà, Fatal Maris, de curta durada. A partir del 2010 comença a treballar amb plantilles, especialitzant-se en la tècnica.
Defineix el seu estil com retro i victorià, amb pinzellades surrealistes, i sol fer les composicions en blanc i negre. Es destaca el seu traç definit, la simplicitat armoniosa i la perfecció dels acabats. Entre les temàtiques, sol tractar el concepte de feminitat, i intenta que les obres siguen obertes per a que qui les veu extraga les seues pròpies conclusions.

## Galeria

* Mural a Mislata, 2015.
* Mural dedicat a Blanquita, del festival Intramurs.
* Mural al Carrer de Guillem de Castro, 2015.
* Igual-ment fest, al Barri del Cabanyal, 2016.
* Mural de Maria Montserrat Capdevila d'Oriola, 2023.

## Referències

* ↑ García Pardo, Belén. Grafiti y postgrafiti en la ciudad de Valencia: una perspectiva crítica. Valencia: Universidad de Valencia, 2012.
* 1 2 3 4 5 López Giménez, Diego. Valencia en graffitis. Dilatando Mentes, 2019, p. 168-171. ISBN 978-84-120153-2-4.
* 1 2 Suárez, Mario. Los nombres esenciales del arte urbano y del graffiti español. Barcelona/Madrid: Lunwerg, 2011, p. 78. ISBN 978-84-9758-765-9.
* 1 2 «La Nena Wapa Wapa, artista urbana». La qüestió. [Consulta: 15 octubre 2020].
* ↑ «Un vermut con La Nena Wapa Wapa». Verlanga, 29-12-2015. [Consulta: 15 octubre 2020].
# Vadstena

Vadstena és una ciutat i cap municipal del comtat d'Östergötland que el 2010 tenia 5613 habitants. Entre 1974 i 1979 Vadstena fou administrada des de la municipalitat de Motala. Tot i que té pocs habitants (a Suècia per ser ciutat es necessiten almens 10 mil habitants) són les raons històriques les li que donen aquesta categoria.

## Història

La ciutat de Vadstena és important per dos esdeveniments de la història de Suècia. El primer és que el 1350 Santa Brígida de Suècia va fundar la primera Abadia de Vadstena de l'Orde de Santa Brígida i també perquè el castell de Vadstena és un dels més ben conservats de l'era de Gustau Vasa de tot Suècia. Avui dia, els edificis que han sobreviscut de l'abadia estan ocupats per un hotel, mentre que el castell és ocupat pels arxius provincials i un museu.
També va ser seu d'un hospital psiquiàtric des del segle xvi, que avui dia ja no funciona com a tal i s'ha reconvertit en un museu.
Els edificis del centre són dels segles XVI-XVIII. La ciutat vella està molt ben conservada amb carrers que no han patit variacions i compta amb l'ajuntament més antic de Suècia, que data de principis del segle xv. Cal destacar el carrer principal (Storgatan) on es poden trobar botigues que han estat allà des de l'edat mitjana.
També compta amb un museu ferroviari per explicar la via estreta que connectava la ciutat amb Fågelsta.

## Galeria

* Estació de Vadstena
* Església del monestir de Vadstena
* Castell de Vadstena
# Unió Nacional Africana Somali

La Unió Nacional Africana Somali és un partit polític de Somàlia que va existir durant el període democràtic de Somàlia (1956-1969), creant-se abans de a la independència. Originàriament era conegut com el Club Juvenil de Hamar, quan era l'únic aliat polític de la Lliga de la Joventut Somali i van donar suport a un període de tutela de deu anys durant el qual el Fideïcomís de Somàlia estaria preparat per a la independència, seguit de la reunificació de les terres de Somàlia en una Gran Somàlia, i va desaparèixer en ser prohibits els partits amb el cop d'estat a Somàlia de 1969 sota la direcció del general Siad Barre.
En 1993, després de la caiguda del règim de Siad Barre, Mohamed Ragis Mohamed va reconstruir el partit amb en nom d'Unió Nacional Somali.

## Referències

* ↑ Ali, Salah Mohamed. Huddur & the History of Southern Somalia (en anglès). Nahda Bookshop Publisher, 2005, p. 394. ISBN 9789772004997.
* ↑ Jama, Hassan Ali. Who Cares About Somalia: Hassan's Ordeal ; Reflections on a Nation's Future (en anglès). Berlín: Schiler, 2005, p. 131.
* ↑ «Unió Nacional Africana Somali» (en anglès). Canada: Immigration and Refugee Board of Canada, 1997. [Consulta: 18 agost 2023].
# Rosalie Filleul

Rosalie Anne Adélaïde Boquet, de casada Rosalie Filleul, (París, 1752 - París, 24 de juliol de 1794) va ser una pintora francesa, membre de l'Académie de Saint-Luc de París.
Filla de Blaise Boquet, pintor d'ornaments i de Marie-Rosalie Hallé, pintora de miniatures, propietaris d'una botiga al carrer Saint-Denis, a París, es va formar en el taller de Gabriel Briard juntament amb Élisabeth Vigée Le Brun. Pel seu origen familiar així com per les seves pròpies conviccions, la seva tècnica i el seu estil eren aristocràtics.
Entre les seves obres figuren sengles retrats de Louis-Antoine, comte d'Artois, delfí de França, i dels fills d'aquest. Totes dues obres es troben en les col·leccions del palau de Versalles.

## Referències

* ↑ Enciclopedia Espasa. Volumen 23. (en espanyol). Espasa Calpe. ISBN 8423945235.
* ↑ «Anna Rosalie Filleul. Description». Arcadja. [Consulta: maig 2020].
* ↑ http://collections.chateauversailles.fr/#929efade-3bca-4bc2-87d6-09b4d538ad1d
# Ministre d'Indústries

El Ministre d'Indústries fou el càrrec d'un departament del govern de la República d'Irlanda, l'autodeclarat estat mentre es va constituir el 1919 el Primer Dáil Éireann, l'assemblea parlamentària formada per la majoria dels diputats irlandesos elegits a les eleccions generals de 1918. La cartera va ser creada per tal de promoure el desenvolupament industrial arreu del país. El càrrec va ser abolit després de dos anys d'existència.

## Ministre d'Indústries

| Nom | Nomenament | Destitució | Partit | Partit |
| Eoin MacNeill | 1 d'abril de 1919 | 26 d'agost de 1921 | | Sinn Féin |
# Serrat de Pumanyà

El Serrat de Pumanyà és una serra del terme municipal de Monistrol de Calders, a la comarca del Moianès.
Està situat al sector nord-est del terme, a la dreta del torrent de Colljovà, al límit de llevant del Sot de Pumanyà. Al mig del serrat hi ha les restes de la masia de Pumanyà.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Golden Cup femenina 2006

La Golden Cup femenina 2006 - Memorial Àlex Ros, promocionada sota la denominació Grup Tarradellas Cup 2006, fou una competició d'hoquei sobre patins disputada a Blanes entre el 30 de juny i el 2 de juliol de 2006, amb la participació de les seleccions nacionals femenines de Catalunya, Xile, Alemanya i Anglaterra.

## Resultats

| 30 de juny de 2006 15:00 |
| 30 de juny de 2006 15:00 | Alemanya | 5-2 | Anglaterra | Pavelló d'Esports de Blanes Àrbitres: Aragonès i Vidal |
| 30 de juny de 2006 15:00 | I. Wichardt 9' M. Wichardt 13' Geismann 29', 33', 38' | | Currey 15' Hallam 24' | Pavelló d'Esports de Blanes Àrbitres: Aragonès i Vidal |
| 30 de juny de 2006 16:30 |
| 30 de juny de 2006 16:30 | Catalunya | 5-3 | Alemanya | Pavelló d'Esports de Blanes Àrbitres: Valverde i Molina |
| 30 de juny de 2006 16:30 | Piosa 3', 12', 16' Coromines 7' Giudicci 10' | | Geismann 9', 35'(p) Paczia 34' | Pavelló d'Esports de Blanes Àrbitres: Valverde i Molina |
| 1 de juliol de 2006 14:00 |
| 1 de juliol de 2006 14:00 | Alemanya | 2-1 | Xile | Pavelló d'Esports de Blanes Àrbitres: Pérez i Serraclara |
| 1 de juliol de 2006 14:00 | Reinert 5' M. Wichardt 38 | | Cabaña 12' | Pavelló d'Esports de Blanes Àrbitres: Pérez i Serraclara |
| 1 de juliol de 2006 15:30 |
| 1 de juliol de 2006 15:30 | Catalunya | 8-1 | Anglaterra | Pavelló d'Esports de Blanes Àrbitres: Serraclara i Pérez |
| 1 de juliol de 2006 15:30 | Torner 5',18' Barceló 13' Mompart 16' Giudicci 24' Coromines 26' Font 33', 35' | | Currey 34' | Pavelló d'Esports de Blanes Àrbitres: Serraclara i Pérez |
| 2 de juliol de 2006 15:00 |
| 2 de juliol de 2006 15:00 | Xile | 4-2 | Anglaterra | Pavelló d'Esports de Blanes |
| 2 de juliol de 2006 15:00 | F.Urrea 6', 11', 14', 22' | | Rivers 6' Finch 13' | Pavelló d'Esports de Blanes |
| 2 de juliol de 2006 16:30 |
| 2 de juliol de 2006 16:30 | Catalunya | 2-1 | Xile | Pavelló d'Esports de Blanes |
| 2 de juliol de 2006 16:30 | Torner 1' Romero 31' | | R. Urrea 6' | Pavelló d'Esports de Blanes |
* Campió CATALUNYA

## Classificació final

| Equip | Equip | Pts | PJ | PG | PE | PP | GF | GC | DG | Rend |
| 1r | Catalunya | 9 | 3 | 3 | 0 | 0 | 15 | 5 | +10 | 100% |
| 2n | Alemanya | 6 | 3 | 2 | 0 | 1 | 10 | 8 | +2 | 66,6% |
| 3r | Xile | 3 | 3 | 1 | 0 | 2 | 6 | 6 | 0 | 33,3% |
| 4t | Anglaterra | 0 | 3 | 0 | 0 | 3 | 5 | 17 | -12 | 0% |
# Vanessa Bürki

Vanessa Bürki (Grenchen, 1 d'abril de 1986) és una davantera de futbol internacional des de 2004 per Suïssa, amb la qual ha jugat el Mundial 2015. Ha guanyat 2 Lligues i 1 Copa d'Alemanya amb el Bayern.

## Trajectòria

| Temporades | Club | Títols | Selecció (fases finals) |
| 02/03 - 05/06 0 0 | FFC Zuchwil 05 0 0 | | Eurocopa sub-19 2004 (1a fase) — 1 gol Eurocopa sub-19 2005 (1a fase) — 4 gols Mundial sub-20 2006 (1a fase) — 3 partits, 2 gols |
| 06/07 - act. | Bayern Múnic | 2 Lligues, 1 Copa, 1 Copa de la Lliga | Mundial 2015 (vuitens) — 1 partit, 0 gols |

## Referències

* ↑ «FIFA». Arxivat de l'original el 2016-08-19. [Consulta: 10 juliol 2016].
# Turaba

Turaba és el nom dels següents llocs:

## Un uadi i dues poblacions de l'Aràbia Saudita

* Wadi Turaba
* Turaba (La Meca)
* Turaba (Hail)
# Juni Anni Bas

Juni Anni Bas (en llatí Junius Annius Bassus) va ser prefecte del pretori de l'Imperi Romà entre els anys 318 i 331, any en què també va ocupar el consolat.
Diverses lleis del Codi Teodosià van ser escrites o dirigides per ell. Un fill seu, Juni Bas, va ser praefectus urbi, i el seu sarcòfag és el més antic que s'ha trobat entre els decorats amb escenes cristianes.
Va construir la basílica de Junius [Annius] Bassus al turó de l'Esquilí, a Roma, famosa per la decoració del terra amb la tècnica de l'opus sectile.

## Referències

* ↑ Jones, A.H.M.. The Prosopography of the Later Roman Empire. Cambridge: Cambridge University Press, 1971, p. 154-155.
# Samardo Samuels

Samardo Samuels (nascut el 9 de gener de 1989) és un jugador professional de bàsquet jamaicà. És un aler-pivot que va jugar per la Universitat de Louisville, i mesura 2.06 m d'altura.
# Serra de Boada

La Serra de Boada és una serra situada al municipi d'Alòs de Balaguer (Noguera), amb una elevació màxima de 767,9 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# La Vuelta femenina

La Vuelta femenina (anteriorment coneguda com La Ceratizit Challenge by La Vuelta entre 2020 i 2022 i La Madrid Challenge by La Vuelta abans del 2020) és una competició ciclista femenina per etapes que es disputa anualment a Espanya que, des del 2016, és una de les proves de l'UCI Women's WorldTour. A partir de 2023, quan va endurir significativament el seu recorregut, se la considera una de les tres Grans Voltes de ciclisme.
Creada el 2015, inicialment fou una prova d'una sola etapa que es disputava coincidint amb l'última etapa de la Volta a Espanya masculina; però, des de 2018, es va convertir en una competició per etapes. Així doncs, aquell any i el següent, es va celebrar una contrarellotge per equips abans de l'etapa pel circuit madrileny i, a partir de 2020, coincidint amb el canvi de nom a Ceratizit Challenge by La Vuelta i amb la disputa d'etapes més enllà de la Comunitat de Madrid, s'incrementà una etapa per temporada, de tal manera que el 2020 n'hi va haver 3, el 2021, 4, i el 2022, 5.
L'edició de 2023 canvià de dates i de nom -passant a anomenar-se La Vuelta femenina- i deixà de replicar la prova masculina, ja que se celebrà el mes de maig i tingué dues etapes més, arribant a les 7. La vencedora d'aquesta edició fou l'holandesa Annemiek van Vleuten qui, amb la seva tercera victòria consecutiva, esdevenia la ciclista més galardonada en aquesta prova.

## Palmarès

| Any | Vencedora | Segona | Tercera |
| 2015 | Shelley Olds | Giorgia Bronzini | Kirsten Wild |
| 2016 | Jolien D'Hoore | Chloe Hosking | Marta Bastianelli |
| 2017 | Jolien D'Hoore | Coryn Rivera | Roxane Fournier |
| 2018 | Ellen van Dijk | Coryn Rivera | Audrey Cordon-Ragot |
| 2019 | Lisa Brennauer | Lucinda Brand | Pernille Mathiesen |
| 2020 | Lisa Brennauer | Elisa Longo Borghini | Lorena Wiebes |
| 2021 | Annemiek van Vleuten | Marlen Reusser | Elise Chabbey |
| 2022 | Annemiek van Vleuten | Elisa Longo Borghini | Demi Vollering |
| 2023 | Annemiek van Vleuten | Demi Vollering | Gaia Realini |
| 2024 | Demi Vollering | Riejanne Markus | Elisa Longo Borghini |

## Referències

* ↑ LOOY, NICOLAS VAN. «Madrid Challenge 2018: Recorrido y equipos inscritos» (en castellà), 04-09-2018. [Consulta: 14 setembre 2022].
* ↑ «Historia - CERATIZIT Challenge by La Vuelta 2022» (en castellà). [Consulta: 14 setembre 2022].
* ↑ «Official route of the CERATIZIT Challenge by La Vuelta 2022» (en anglès). [Consulta: 14 setembre 2022].
* ↑ Price, Matilda. «Four events added to Women’s WorldTour calendar for 2023» (en anglès), 17-06-2022. [Consulta: 14 setembre 2022].
* ↑ esport3. «Van Vleuten sap patir per endur-se la Vuelta en un final molt ajustat», 07-05-2023. [Consulta: 4 juliol 2023].

## Enllaços externs

* Pàgina Oficial
* Palmarès a cyclebase.nl
# Tusa

Tusa (sicilià Tusa) és un municipi italià, dins de la ciutat metropolitana de Messina. L'any 2009 tenia 3.138 habitants. Limita amb els municipis de Motta d'Affermo, Pettineo i San Mauro Castelverde (PA). Al seu territori hi havia la ciutat d'Halesa.

## Administració

Llista d'alcaldes :
| Període | Identitat | Partit |
| 2008- | Angelo Tudisca | Llista cívica |
# Tura al-Gharbiya

Tura al-Gharbiya (àrab: طوره الغربيه, Ṭūra al-Ḡarbiyya) és una vila palestina de la governació de Jenin, a Cisjordània, al nord de la vall del Jordà, 14 kilòmetres a l'oest de Jenin. Segons el cens de l'Oficina Central Palestina d'Estadístiques (PCBS) tenia 1.100 habitants en 2007. Els centres de salut per als pobles dels voltants són a Tura al Gharbiya, les instal·lacions són designades com a MOH nivell 1.

## Història

En el cens de 1945, durant l'època del mandat britànic, Khirbat Tura el Gharbiya es va comptar amb Barta'a, i junts tenien una població de 1.000 musulmans amb 20,499 dúnams de terra, d'acord amb una enquesta oficial de terra i de població. 464 dúnams eren usats per plantacions i terra de rec, 1,957 dúnams per cereals, mentre 1,900 dúnams eren de terra no conreable.

## Referències

* ↑ «Table 26 (Cont.): Localities in the West Bank by Selected Indicators, 2007» (en arabic) p. 106. Palestinian Central Bureau of Statistics, 2007.
* ↑ Health care Facilities Jenin Governorate
* ↑ Gobierno de Palestina, Departamento de Estadística, 1945, p. 16
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 54
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 98
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 148

## Bibliografia

* Gobierno de Jordan, Departamento de Estadística. First Census of Population and Housing. Volume I: Final Tables; General Characteristics of the Population, 1964.
* Gobierno de Palestina, Departamento de Estadística. Village Statistics, April, 1945, 1945.
* Hadawi, S.. Village Statistics of 1945: A Classification of Land and Area ownership in Palestine. Palestine Liberation Organization Research Center, 1970.

## Enllaços externs

* Welcome To Kh. Tura al-Gharbiyya
* Survey of Western Palestine, Map 8: IAA, Wikimedia commons
* Google map
# Jofré d'Estrasburg

Jofré d'Estrasburg o Gaufred d'Estrasburg, en alemany Gottfried von Strassburg (vers 1170 – 1215), va ser un trobador i poeta èpic en alemany, conegut com a autor del poema inacabat Tristany (en alemany Tristan (Gottfried von Straßburg)), el magistral llenguatge del qual despertà ja l'admiració dels seus contemporanis. És també autor d'alguns poemes conservats en el Còdex Manesse.

## Biografia

No se sap gairebé res de la vida de la seva vida, llevat del seu nom i de la seva condició d'autor. Tanmateix el seu nom (von Strassburg) i els trets dialectals que es troben en la seva obra situen el seu lloc d'origen a Alsàcia. Disposà d'una bona educació tal com es demostra en la seva obra, però no sembla que fos religiós ni tampoc que fos cavaller.

## Tristan und Isolde

Tristan und Isolde va ser escrita entre 1200 i 1210. Sembla que l'obra restà incompleta degut a la mort de l'autor. El text ens ha arribat a través d'onze manuscrits complets dels quals dos són del segle xiii i quatre del segle xiv, així com d'uns 14 fragments. Alguns poetes del segle xiv intentaren de completar l'obra. El tema central, l'amor de Tristany envers la casada Isolda, a causa d'un misteriós filtre d'amor, ja era conegut: procedia, tal com altres episodis de l'obra, de la regió celtico-irlandesa del redós de l'any 800 i fou tractat per gran nombre d'escriptors anteriors a Jofré. Aquest no canvià el tema, però li donà un fons místic i ètic. Tampoc renuncià al filtre d'amor, que només podia justificar el tema en l'ambient de la cort de llavors, però situà l'amor de Tristany i Isolda al marge i per sobre del fet de la transgressió de la moral en el sentit cristià.
Un punt culminant de l'epopeia és la descripció de la minnegrotte (gruta de l'amor), un lloc misteriós on l'arquitectura i els materials empleats són al·legories de l'amor. Aquesta minnegrotte és la primera al·legoria profana en llengua alemanya. Friedrich Ranke, investigador de Jofré, hi veu una analogia del temple cristià, i Jurgen Schwietering hi troba un antecedent en el palau i llit de rei Salomó d'Israel. El que Jofré faci valor absolut de l'amor i el transposi en l'infinit, en el diví, ha fet que alguns investigadors donin una valoració dualista de l'obra. Així, per exemple, trobem en Karl Lachmann una sobrevaloració del cantó estètic i una infravaloració del cantó ètic de Tristany. La investigació actual intenta interpretar la concepció amorosa de Jofré, al marge dels judicis valoratius i partint del contingut intrínsec de l'obra

## Referències

* Enciclopèdia Encarta: Gottfried von Strassburg.

## Enllaços externs

* Literatura Jofré al catàleg bibliotecari.
* Diu zît ist wunneclich. Una cançó de la Minne adscrit de manera dubtosa a Jofré.
# Samaras

«Samaràs» té aquests significats:
* Andonis Samaràs ex-primer ministre grec i expresident del partit polític grec Nova Democràcia.
* Giorgos Samaràs futbolista grec del Celtic de Glasgow i la selecció grega.
# Miquel Albiol i Tortajada

Miquel Albiol i Tortajada (Vilamarxant, 2 de setembre de 1981) és un futbolista valencià, que ocupa la posició de migcampista. És germà de Raül Albiol i Tortajada, futbolista internacional. Miquel Albiol també ha estat internacional amb la selecció espanyola, jugant a les categories sub-17, sub-20 i sub-21.

## Trajectòria

Comença a destacar al Riba-roja CF, d'on passa al filial del València CF. A la campanya 02/03 hi debuta a primera divisió amb el conjunt xe, disputant un encontre. Eixa mateixa temporada és cedit al Reial Múrcia, amb qui juga 19 partits a la Segona Divisió, aconseguint l'ascens.
No té continuïtat al conjunt valencianista, i el 2003 fitxa pel Recreativo de Huelva, sent titular. L'any següent fitxa pel Rayo Vallecano. Els madrilenys acabaven de descendir a Segona Divisió B, i no van recuperar la categoria d'argent fins al 2008. En eixe temps, el valencià va ser una de les peces clau del Rayo. De nou a Segona, la temporada 08/09, el de Vilamarxant suma 39 partits i marca un gol.
L'estiu del 2009 retorna al Reial Múrcia, ara com a transferit.

## Referències

* ↑ Mercado: Miguel Albiol vuelve al Murcia (Transfer market: Miguel Albiol returns to Murcia (castellà)

## Enllaços externs

* Fitxa del jugador
# Serra de Bolón

La serra de Bolón és una elevació muntanyenca del terme municipal d'Elda, al Vinalopó Mitjà (País Valencià), que mesura 652 msnm. Es tracta d'una petita serra dels sistemes Prebètics que s'estén a l'oest d'aquesta població, molt prop del nucli urbà. La seva vegetació és majoritàriament estepària, amb abundància de matolls, però que també disposa d'exemplars de pi blanc. Prop del cim, i sobre unes formacions rocoses, el Centre Excursionista Elder va erigir una creu en memòria dels muntanyencs morts.

## Jaciments de l'Edat del Bronze

En el vessant sud de la serra, a la zona coneguda com a penyal del Trinitario (ja que recorda a la figura d'un monjo), han aparegut restes d'un poblat de l'Edat del Bronze, així com una necròpoli d'aquesta època. L'enterrament més famós es va descobrir el 1975, el qual està format per les restes òssies d'un xiquet de poca edat descansant sobre una bossa d'espart, material que va ser datat l'any 1700 a.C.

## Torxes en la nit de Reis

Ininterrompudament des de l'any 1959, totes les nits del dia 5 de gener, una comitiva formada per voluntaris del Centre Excursionista Elder i altres ciutadans que desitgen participar lliurement, realitzen un descens amb torxes des del cim de la muntanya. El foc prové d'una foguera que s'encén prèviament a la part alta de la muntanya. La fila de torxes simbolitza l'estrela que va guiar els Reis Mags cap al portal de Betlem, i és el preludi de la Cavalcada de Reis que es realitza anualment a la ciutat, com ocorre en moltes altres poblacions.

## Referències

* ↑ «ANTORCHAS DE BOLÓN EN ELDA». [Consulta: 9 maig 2020].
# Grandmasters Association

La Grandmasters Association, més coneguda amb l'acrònim GMA era una associació de jugadors d'escacs professionals ja desapareguda, que tenia la seva seu a Brussel·les. Fou fundada el 1986 per Garri Kaspàrov amb el suport de Bessel Kok.

## Creació

La GMA va veure la llum el dia en què Kaspàrov, molest pel fet que el candidat a qui ell donava suport per a la presidència de la FIDE, Lincoln Lucena, va ser derrotat a les eleccions de Dubai el 1986; en Kaspàrov protestava en concret pel fet que la FIDE donava massa pes en les votacions a les federacions petites.
La primera junta directiva va estar integrada pel neerlandès Jan Timman, el iugoslau Ljubomir Ljubojević, l'hongarès Lajos Portisch, el britànic John Nunn, el nord-americà Yasser Seirawan i els russos Anatoli Kàrpov i Garri Kaspàrov.

## Activitats

La GMA va organitzar una "Copa del Món d'escacs", que es componia de diversos torneigs de prestigi, entre els anys 1988 i 1989. En l'organització d'aquest cicle de torneig, hi participà com a director executiu de la GMA el GM Lubomir Kavalek. La segona copa del món, el 1991, va ser cancel·lada després que s'hagués celebrat un únic torneig.
Les dissensions internes pel que fa a la posició que s'havia de mantenir vers la FIDE culminaren el 1990 a Múrcia i provocaren la sortida de Kaspàrov.
L'anunci de la creació de la Professional Chess Association el 1993 per Garri Kaspàrov i Nigel Short va fer que finalment la GMA es dissolgués.

## Referències

* ↑ A Recent History of Professional Chess with Garry Kasparov Chessbase, 8 abril 2002
* ↑ A Fresh Start Arxivat 2008-04-21 a Wayback Machine. per Yasser Seirawan (anglès)